zmluvA o dielo

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na investičnú akciu:
Parkovisko pred ZŠ s MŠ Námestie SUT, PD
alebo 
Rekonštrukcia chodníka Bučianska – Tehelná, PD

Čl. 1  ZMLUVNÉ  STRANY :

1.1.  	Objednávateľ :	Mesto Trnava
	Hlavná 1
	917 71  Trnava

	IČO: 	00 313 114
	DIČ:	202 1175 728
	štatutárny zástupca:	Ing. Vladimír Butko, primátor
	zást. pre veci zmluvné:    	Ing. Vladimír Butko	
	zást. pre veci technické:   	Ing. Dušan Béreš
	gestor PD:	Ing. Ľubica Augustínová

	Bankové spojenie:	VÚB Trnava
	č.ú.:	26925-212/0200
	telefón:	033 / 3236101
	fax:	033 / 3236400
	e-mail:	lubica.augustinova@trnava.sk

1.2.	 Zhotoviteľ :	

		
	IČO:		 
           	DIČ: 							                                                                                     
štatutárny zástupca:	
	zást. pre veci zmluvné:	
	zást. pre veci technické:  	
	Reg. číslo SKSI: 	
	Bankové spojenie:	
	č.ú.:	
	telefón: 	
fax:		
e-mail: 	

	

Čl.2  PREDMET ZMLUVY
	
2.1.	Východiskové údaje:
Názov diela: 	 alternatívne 
Miesto stavby:		
Investor:		Mesto Trnava

2.2.	Zhotoviteľ sa zaväzuje, že za podmienok dohodnutých v tejto zmluve (ďalej len ZoD) a grafickej štúdie navrhovaného riešenia, ktorá bola podkladom na predloženie cenovej ponuky vypracuje vo vlastnom mene a na vlastnú zodpovednosť pre objednávateľa a odovzdá objednávateľovi nasledovný predmet zákazky na horeuvedenú investičnú akciu:
2.2.1.	Geodetické preverenie územia – podklad pre spracovanie projektovej dokumentácie v podrobnosti potrebnej pre vypracovanie predmetu zákazky, vrátane inžinierskych sietí
2.2.2.	Projektová dokumentácia pre stavebné povolenie a realizáciu stavby (ďalej len DSPaR) - spracovanie projektovej dokumentácie v uvedenom stupni znamená, že DSPaR bude podkladom pre vydanie stavebného povolenia a zároveň bude podkladom pre realizáciu stavby, 
2.2.3.	Výkon odborného autorského dohľadu (ďalej len OAD) 

2.3.	Rozsah riešenia projektovej dokumentácie:
V zmysle výzvy

DSPaR je potrebné vypracovať v podrobnosti realizačného projektu, jednoznačne, s presným a podrobne spracovaným výkazom výmer, ktorý bude súčasťou súťažných podkladov na výber dodávateľa realizácie stavby,
- v DSPaR a rozpočte nesmie uchádzač  uvádzať presné názvy a výrobcov, uvedie iba ich presný opis (technické, kvalitatívne vlastnosti materiálov)
- kompletnú DSPaR je potrebné predložiť v 6 vyhotoveniach,  položkový rozpočet  a  výkaz výmer v dvoch vyhotoveniach. Všetky súčasti DSPaR  je nutné odovzdať aj v elektronickej podobe na CD nosiči v PDF formáte a tiež v  DWG alebo DGN, rozpočet a výkaz výmer v exceli.

  Predmet zákazky musí byť spracovaný v súlade so:
-	zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z.
-	príslušnými STN a všeobecno-technickými požiadavkami na výstavbu
-	zákonom č. 25/2006 Z. z. o verejnom obstarávaní 

2.4.	Projektová dokumentácia pre stavebné povolenie a pre realizáciu (ďalej len DSPaR) bude pozostávať z riešenia minimálne týchto stavebných objektov a častí:
- geodetické zameranie lokality 
- komunikácia, chodník a spevnené plochy 
- sadové úpravy
- plán organizácie výstavby (POV)
- návrh plánu užívania verejnej práce
- rozpočet a  výkaz výmer
- odborný autorský dohľad
DSPaR podľa bodu 2.2. sa považuje za ucelenú časť plnenia, ktorá bude objednávateľovi odovzdaná za podmienok uvedených v tejto ZoD. Dohodnutý rozsah plnenia uvedený v tomto bode je možné zmeniť po dohode zmluvných strán na základe písomného dodatku k tejto ZoD.

	Zhotoviteľ je povinný si prezrieť miesto, kde sa má stavba realizovať ešte pred začatím vypracovania projektovej dokumentácie a za týmto účelom si od objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je objednávateľ  povinný jemu dostupné informácie zhotoviteľovi poskytnúť.

2.5.	Výkon OAD počas realizácie stavby v rozsahu podľa prílohy č. 5 aktuálneho sadzobníka UNIKA:
-	poskytovanie vysvetlení potrebných počas výstavby
-	účasť na odovzdaní staveniska zhotoviteľovi stavby
-	dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby
-	sledovanie postupu výstavby z technického hľadiska a z hľadiska časového plánu výstavby
-	posudzovanie návrhov zhotoviteľa stavby na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov
-	vyjadrenia k požiadavkám o väčšie množstvo výrobkov a výkonov oproti prerokovanej dokumentácii
-	účasť na kontrolných dňoch počas realizácie stavby
-	účasť na odovzdaní a prevzatí stavby alebo jej časti
-	účasť na kolaudačnom konaní
V rámci OAD musí byť investor – objednávateľ  informovaný o zisteniach o nedodržaní projektu, právnych predpisov a technických noriem. 
Po nedodržaní rozsahu predmetu OAD v zmysle tejto zmluvy zhotoviteľom si objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami objednávateľa.

Súčasťou OAD je aj spolupráca zhotoviteľa PD pri vypracovaní kontrolného a skúšobného plánu so zhotoviteľom stavby v zmysle § 12 ods. 1 písmeno a) bod 3 zákona č. 254/1998 Z. z. v znení neskorších predpisov. 
2.6.	Položky v časti PD Náklady stavby – položkovitý rozpočet + výkaz výmer musia byť v zmysle kódov rozpočtových cenníkov. 
2.7.	Zhotoviteľ PD stavby vypracuje návrh plánu užívania verejnej práce v zmysle § 12 ods. 1 písmeno a) bod 6 zákona č. 254/1998 Z. z. v znení neskorších predpisov.
2.8.	Súčasťou dokladovej časti PD budú záznamy z porád vypracované zhotoviteľom, ktoré je potrebné na schválenie (autorizáciu) prípadne doplnenie predložiť objednávateľovi mailom najneskôr do 3 pracovných dní odo dňa konania pracovnej porady. 
2.9.	Predmet zmluvy musí byť spracovaný v súlade so:
- 	zákonom NR SR č. 50/1976 Z. z. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z. a zákonom č. 25/2006 Z. z. o verejnom obstarávaní.
- 	ostatnými súvisiacimi predpismi (napr. bezpečnostné predpisy, Zákon o verejných prácach, požiarne predpisy, a pod.)
DSPaR zhotoviteľ spracuje v súlade so zákonom č. 25/2006  Z. z. o verejnom obstarávaní vzhľadom na skutočnosť, že realizácia diela bude uskutočnená po výberovom konaní vo verejnom obstarávaní na zhotoviteľa tejto investičnej akcie, čo znamená, že nie je možné v DSPaR uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov. 
2.10.	Pri vypracovaní DSPaR bude zhotoviteľ dodržiavať všetky záväzné  STN EN, ustanovenia tejto ZoD a bude sa riadiť východiskovými podkladmi objednávateľa, odovzdanými ku dňu uzatvorenia tejto zmluvy, zápismi a dohodami zmluvných strán, ako aj vyjadreniami správcov inžinierskych sietí a dotknutých orgánov štátnej správy.
2.11.	Zhotoviteľ sa zaväzuje  konzultovať so správcami inžinierskych sietí – overiť si polohu jestvujúcich inžinierskych sietí, možnosti napojenia a zapracovať požadované prekládky sietí.
2.12.	Zhotoviteľ sa zaväzuje, že oprávnené pripomienky dotknutých orgánov a správcov IS zapracuje do projektovej dokumentácie po prerokovaní s objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 3 tejto zmluvy bol dodržaný.  Situáciu, ktorá bude obsahovať nákres sietí,  overené príslušným správcom siete je potrebné doložiť v časti  Doklady., Zaväzuje sa zapracovať pripomienky správcov sietí v stavebnom konaní.
2.13.	Objednávateľ požaduje predmet zmluvy vypracovať pre daný typ stavby podľa aktuálneho sadzobníka UNIKA:
-	príloha č.4 – DSPaR, prípadne realizačný projekt 

2.14.	Objednávateľ sa zaväzuje, že dokončený predmet zmluvy prevezme, zaplatí za jeho zhotovenie   dohodnutú cenu v dojednanom termíne a poskytne zhotoviteľovi dohodnuté spolupôsobenie.
2.15.	Zhotoviteľ je povinný spolupracovať s objednávateľom pri procese výberového konania na dodávateľa stavby.
Čl.3	čas plnenia a sPÓSOB odovzdania predmetu zmluvy
	
3.1.	Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. 2. tejto ZoD v týchto lehotách: 
-  geodetické domeranie – do dd.01.2014  
-  projektovú dokumentáciu pre stavebné povolenia a realizáciu stavby (DSPaR) - do   14.02.2014
- odborný autorský dohľad - počas realizácie stavby do vydania právoplatného kolaudačného rozhodnutia.        
3.2.	Dodržanie dohodnutých termínov je závislé od riadneho a včasného spolupôsobenia objednávateľa dojednaného v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.
3.3.	Predmet plnenia podľa čl. 2.2. tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie osobné odovzdanie dokumentácie objednávateľovi v jeho sídle s potvrdením o prevzatí – protokol o odovzdaní a prevzatí DSPaR.
 	Predmet plnenia OAD sa považuje za splnený potvrdením technického dozora investora (objednávateľa) alebo iného povereného pracovníka objednávateľa o výkone OAD na realizácii diela.
3.4.	Zhotoviteľ sa zaväzuje predmet zmluvy špecifikovaný v čl. 2 tejto ZoD  riadne zhotovený a v dohodnutom čase objednávateľovi odovzdať.
3.5.	DSPaR bude vypracovaná v slovenskom jazyku. Objednávateľ vyžaduje odovzdať grafickú i textovú časť DSPaR: 
-	v písomnej (tlačenej) forme v 6-ich vyhotoveniach, (výkaz výmer v dvoch vyhotoveniach a rozpočet v dvoch vyhotoveniach)
-	v elektronickej forme na CD nosiči – grafickú časť vo formáte súborov DWG alebo DGN v súradnicovom systéme S-JSTK, tabuľkovú časť (rozpočet a výkaz výmer s výpočtom kubatúr) vo formáte XLS, textovú časť vo formáte DOC
-	v elektronickej forme na CD nosiči – grafickú časť, textovú časť a tabuľkovú časť v PDF
Čl.4	cena predmetu zmluvy
	
4.1.	Cena za predmet zmluvy podľa čl. 2.2., t. j. celková cena diela  je stanovená dohodou zmluvných strán  v  zmysle  zákona   č. 18/1996   Z. z.  o  cenách  v   znení    neskorších predpisov je konečná a predstavuje sumu:
 	Celková zmluvná cena:      1 740   eur  vrátane DPH,     slovom tisícsedemstoštyridsať   eur.

    4.1.1.    Geodetické domeranie	
Cena bez DPH		€	
DPH 20%		€	
4.1.1. Cena celkom s DPH		€	

     4.1.2.    Projektová dokumentácie pre stavebné povolenie a realizáciu stavby	
spevnené plochy, komunikácie (vrátane plánu užívania verejnej práce)		€	
sadové úpravy		€	
POV		€	
výkaz výmer a rozpočet		€	
Cena spolu bez DPH		€	
DPH 20%		€	
4.1.2. Cena celkom s DPH		€	

    4.1.3.    Odborný autorský dohľad 	
Cena bez DPH		€	
DPH 20%		€	
4.1.3. Cena celkom  s DPH		€	

4.2.	Zhotoviteľ je/nie je  platcom DPH.

4.3.	Cena za služby je dokladovaná cenovou kalkuláciou, ktorá tvorí prílohu č. 1 k tejto ZoD.
Čl.5	platobné podmienky
	
5.1.	Podkladom pre úhradu ceny za zhotovenie diela podľa čl. 4.1 tejto zmluvy budú faktúry vystavené zhotoviteľom po splnení predmetu tejto ZoD.
5.2.	Faktúru bude možné vystaviť až po prekontrolovaní štruktúry a rozsahu odovzdanej  kompletnej  projektovej dokumentácie. Po odsúhlasení kompletnosti PD bude zhotoviteľ vyzvaný objednávateľom k vystaveniu faktúry v zmysle bodu 5.3., najskôr však po 14 dňoch po odovzdaní jednotlivých častí predmetu zákazky, ak sa zmluvné strany nedohodnú inak.
5.3.     	Vystavenie faktúr :          
   	
5.3.1.	Termín: 14 dní po odovzdaní geodetického domerania 
(1× na CD nosiči a 2× tlač )
	Čiastka: 100 % z ceny celkom ( s DPH ) podľa čl. 4.1.1.

5.3.2.	Termín: 14 dní po odovzdaní DSPaR objednávateľovi
	(1× na CD nosiči a 6× tlač)
	Čiastka: 80 % z ceny celkom ( s DPH ) podľa čl. 4.1.2.

5.3.3.	Termín: po nadobudnutí právoplatnosti stavebného povolenia, najneskôr však do 6 mesiacov od odovzdania a prevzatia DSPaR  	 
            	Čiastka: 20 % z ceny celkom ( s DPH ) podľa čl. 4.1.2.  
  
5.3.4.	Termín: po nadobudnutí právoplatnosti kolaudačného rozhodnutia (prípadne právoplatnosti rozhodnutia o užívaní stavby) 	
 	Čiastka: 100 % z ceny celkom ( s DPH ) podľa čl. 4.1.3., pri splnení podmienky podľa bodu 2.5. a 3.3. tejto ZoD

5.4.	Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:
a)	identifikačné údaje dodávateľa služby alebo práce:
-	meno a adresa sídla (totožné s údajom na zmluve o dielo)
-	IČO
-	DIČ
-	bankové spojenie
b)	identifikačné údaje odberateľa služby alebo práce (mesta Trnava):
-	meno a adresa sídla
-	IČO
-	DIČ
c)	poradové číslo faktúry
d)	dátum, kedy bola služba alebo práce dodané (ukončené)
e)	dátum vyhotovenia faktúry
f)	dátum splatnosti faktúry
g)	centrálne číslo zmluvy 
h)	rozsah a druh dodanej služby alebo práce, názov diela (stavby) podľa objednávky alebo zmluvy na ktorých boli služby alebo práce vykonávané
i)	peňažná suma alebo udaj o cene za mernú jednotku, vyjadrenie množstva a celková suma za fakturované služby a práce 
j)	položkovitý rozpis fakturovanej služby alebo práce, podpísaný zodpovedným zamestnancom odberateľa:
-	služba – protokol o odovzdaní a prevzatí
k)	meno osoby, ktorá faktúru vystavila za dodávateľa
l)	pečiatka a podpis oprávnenej osoby 

5.5.	V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti, a nová  lehota splatnosti začne plynúť dňom doručenia opravenej faktúry objednávateľovi.	

5.6.	Splatnosť faktúr je 14 dní od doručenia faktúry objednávateľovi.
čl.6	Zodpovednosť za vady, záruka
	
6.1.  	Zhotoviteľ zodpovedá za to, že predmet tejto ZoD je zhotovený podľa tejto zmluvy a že po dobu stanovenú v bode 6.2. bude mať vlastnosti dojednané v tejto zmluve a bude spôsobilý na dojednaný účel. V rámci tejto zodpovednosti zhotoviteľ zodpovedá výslovne  aj za to, že DSPaR je zhotovená tak, že na základe nej je možné realizovať predmetnú stavbu pri dodržaní rozpočtu, ktorý je súčasťou DSPaR, za vadu DSPaR sa považuje každá zmena výkazu výmer zrealizovaná po odovzdaní a prevzatí DSPaR a uhradení príslušnej časti ceny diela podľa bodu 5.3.2 a 5.3.3. tejto ZoD, ktorá má za následok zmenu rozpočtu. Táto zodpovednosť je dohodnutá ako objektívna zodpovednosť zhotoviteľa.
6.2.	Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem, pričom platí objektívna zodpovednosť zhotoviteľa dohodnutá v bode 6.1., pri ktorej sa nebude skúmať miera zavinenia zhotoviteľa. 
6.3.	Záručná doba za projektovú dokumentáciu je päť rokov a začína plynúť odo dňa odovzdania projektovej dokumentácie objednávateľovi.
6.4.	Zhotoviteľ vypracuje DSPaR vo vlastnom mene a na vlastnú zodpovednosť a má oprávnenie na všetky činnosti požadované v predmete DSPaR v zmysle zákona 138/1992 Z.z. v znení neskorších zmien a doplnkov a je povinný na vyžiadanie objednávateľa toto oprávnenie predložiť k nahliadnutiu, v prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia podľa zoznamu v prílohe č.2 tejto ZoD budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov.
6.5.	Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ trval na ich použití. Objektívnej zodpovednosti dohodnutej v bode 6.1 sa zhotoviteľ môže zbaviť, ak preukáže, že v zmysle predchádzajúcej vety nezodpovedá za vady diela.
6.6.	Prípadnú reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).
6.7.	Zhotoviteľ sa zaväzuje prípadné vady diela odstrániť najneskôr do 10 pracovných dní po uplatnení reklamácie objednávateľom, ak nedôjde k dohode o inom termíne vzhľadom na rozsah zistenej závady. K reklamácii sa zhotoví zápis potvrdený oboma zmluvnými stranami.
6.8.	Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
6.9.   	Objednávateľ upozorňuje, že prípadne vady a chyby v projektovej dokumentácii je zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa alikvotne zníži, v závislosti od množstva a závažnosti vád projektovej dokumentácie. 
čl.7	zmluvné pokuty a náhrada škody
	
7.1.	V prípade, že zhotoviteľ nedodá predmet zmluvy v dohodnutom termíne, objednávateľ má právo na zmluvnú pokutu vo výške 15 eur  za každý deň omeškania alebo jeho príslušnej časti až do jeho prevzatia objednávateľom. 
7.2.	V prípade omeškania objednávateľa s úhradou faktúry má zhotoviteľ právo na úrok z omeškania vo výške 15 eur  za každý deň omeškania úhrady. 
7.3.	V prípade, že projekt (v grafickej, v textovej časti alebo vo výkaze výmer a kubatúr) bude obsahovať vady, objednávateľ je oprávnený požadovať od zhotoviteľa vzniknutú škodu do výšky 10% rozpočtových nákladov stavby.
7.4.	Ak sa zhotoviteľ dostane do omeškania s odstránením vád diela podľa bodu 6.6. je objednávateľ oprávnený uplatniť voči zhotoviteľovi zmluvnú pokutu vo výške 15 eur za každý deň omeškania.
7.5.	Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku ZoD budú uplatnené vystavením samostatných faktúr stranou oprávnenou so splatnosťou 14 dní od ich vystavenia.
Čl.8	zmena záväzku
	
8.1.	Zmluvné strany sa dohodli, že pristúpia na zmenu záväzku vo forme písomného dodatku k tejto ZoD v prípadoch, kedy sa po uzavretí zmluvy zmenia zásadné východiskové podklady, rozhodujúce pre uzavretie tejto zmluvy, alebo vzniknú nové požiadavky objednávateľa.
čl.9	VZÁJOMNÉ Spolupôsobenie ZMLUVNÝCH STRÁN
	
9.1.	Východiskové podklady objednávateľa pre zhotoviteľa projektu:
-	ideová štúdia návrhu z 03/2013, Ing. Hlbocký Peter
-	výrez z technickej mapy mesta len informatívneho charakteru
      
9.2.	Objednávateľ poskytne najneskôr do 5-ich pracovných dní od nadobudnutia účinnosti ZoD zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené obstarávateľom len za účelom spracovania predmetu obstarávania, t.j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na náhradu škody spôsobenej zhotoviteľom. Výrez z technickej mapy bude zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poakytnuté objednávateľom je povinný na vlastné náklady a zodpovednosť verifikovať.
9.3. 	Na požiadanie objednávateľ poskytne zhotoviteľovi do 5 dní od vyžiadania údaje o umiestnení možného zariadenia staveniska, určenie vzdialenosti odvozu vybúraných hmôt a zemín, a určenie spôsobu úhrady za ich uloženie na skládku.
9.4.	V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi v rámci svojich kompetencií zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. 3 tejto zmluvy.
9.5.	Zhotoviteľ bude informovať objednávateľa o stave rozpracovanosti DSPaR na pravidelných kontrolných poradách v súlade s § 12 ods.1 písm. a) bod 2 zákona č.254/1998, ktoré bude zhotoviteľ organizovať podľa potreby - minimálne v úvode, 1× v priebehu prác a v závere prác a zároveň  najmenej raz za 14 dní. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti DSPaR. Pozvanie na kontrolnú poradu organizuje zhotoviteľ v spolupráci s objednávateľom. 	
čl.10	odstúpenie od zmluvy
	
10.1.	Objednávateľ je oprávnený odstúpiť od tejto ZoD v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:
	a)	bude meškať s termínom plnenia dohodnutým v čl. 3 tejto ZoD viac ako 15 dní
	b) 	ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený a ktoré napriek upozorneniu neodstránil v primeranej lehote poskytnutej k tomuto účelu.
	c) 	v rozpore s ustanoveniami tejto zmluvy prestal vykonávať práce na zhotovení diela, alebo inak prejavuje svoj úmysel nepokračovať v plnení zmluvy.
	d) 	bez predchádzajúceho súhlasu objednávateľa prevedie všetky alebo niektoré práva a záväzky vyplývajúce z tejto zmluvy na tretie osoby
	e) 	nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 2.11. tejto ZoD.

10.2.	V prípade zastavenia prác na viac ako 2 týždne na predmete zmluvy alebo odstúpenia od zmluvy zo strany objednávateľa počas zhotovenia projektu bez zavinených príčin zo strany zhotoviteľa, uhradí objednávateľ projektové práce podľa preukázateľného stupňa rozpracovanosti, ak sa zmluvné strany nedohodnú inak.
10.3.	Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebné spolupôsobenie a plnenie podmienok dohodnutých podľa tejto ZoD, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Tieto okolnosti je povinný zhotoviteľ preukázať - podrobne dokladovať a špecifikovať.
Čl.11	OSTATNÉ USTANOVENIA
	
11.1.	Zhotoviteľ bude pri plnení predmetu tejto zmluvy postupovať s odbornou starostlivosťou, k tomu  je povinný. Zaväzuje sa dodržiavať všeobecne záväzné predpisy, príslušné technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami správcov inžinierskych sietí a dotknutých orgánov štátnej správy i počas prerokovávania v štádiu rozpracovanosti.
11.2.  	Ak dohody uzavreté podľa bodu 11.1. majú vplyv na predmet, cenu alebo termín splnenia záväzku, musí byť úprava rozsahu, ceny alebo termínu riešená v dodatku odsúhlasenom objednávateľom a zhotoviteľom.
Čl.12   PRECHOD VLASTNÍCKEHO PRÁVA

12.1.	Zhotoviteľ a objednávateľ sa dohodli, že vlastnícke právo k predmetu ZoD sa dňom prevzatia diela ako celku stáva vlastníctvom objednávateľa, pričom nie sú dotknuté práva zhotoviteľa v zmysle autorského zákona.	
Čl.13   záverečné ustanovenia
	
13.1.	Táto zmluva nadobúda platnosť dňom podpísania zmluvnými stranami a týmto dňom sú zmluvné strany viazané prejavmi vôle. 
Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
13.2.	Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.
13.3.	Pre platnosť dodatkov k tejto zmluve sa vyžaduje dohoda o celom texte.
13.4.	Neoddeliteľnou súčasťou tejto zmluvy sú prílohy – 
Príloha 1) 	Cenová kalkulácia
Príloha 2)	Záväzný zoznam spracovateľov jednotlivých stavebných objektov (profesií – min. dopravné stavby, krajinný architekt a pod.), oprávnených v zmysle Zákona č.138/1992 Z.z. v znení neskorších predpisov a doplnení zákonom NR SR č. 236/2000 Z. z. projektovú činnosť vykonávať s uvedenými registračnými číslami oprávnení SKSI.
13.5.	Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.
13.6.	Táto zmluva je vyhotovená v šiestich rovnopisoch, z ktorých po podpísaní objednávateľ obdrží štyri vyhotovenia a zhotoviteľ dve vyhotovenia.  

13.7.	Zmluva bola zverejnená dňa .................... .
 
V Trnave, dňa ......... 2014		             	V .........., dňa  .......... 2014

Za objednávateľa :					Za zhotoviteľa :    

...................................................				..................................................
          Ing. Vladimír Butko          			                             konateľ
          primátor mesta Trnava 

Prílohy:

Príloha č.1 : Cenová kalkulácia
Príloha č.2 : Zoznam spracovateľov jednotlivých stavebných objektov